N-uplet

In matemàtega, si n al è  un intreegh  natüraal mia nüll alura un n-uplet a l’è una collezziú  da n ugett tala che al síes pussíbil da dí esatameent quaal è  ul primm  elemeent, ul seguunt elemeent, ..., ul di n. I elemeent i è apó cjamaa cumpusante.

Si a nutemm a1 ul primm  elemeent, a2 ul seguunt elemeent, ..., an l elemeent da pòost n, ul n-uplet sa l scriif : (a1,a2,...,an)

L'igualtaa di n-uplet sa la definiss par
(a1,a2,...,an)=(b1,b2,...,bn) si e noma si a1=b1, a2=b2, ..., an=bn.

Un 2-uplet al è  un para, un 3-uplet al è  un triplet, un 4-uplet al è  un quadruplet, un 5-uplet al è  un quintuplet, ...

Si E1, ..., En i è di cungjuunt alura ul cungjuunt di n-uplett (a1,a2,...,an) indúe  a1 al partegn à E1, ..., an al partegn à En al è  ul prudüit cartesià di cungjuunt E1, ..., En.

Esempi
I puunt dal spazzi veturiaal urdinari i è representaa par di triplet da reaj
i nümar cumpless i è custrüii à partí da para da reaj
un quaterniú al  pöö vess representaa par un quadruplet da reaj.

Furmalizazziú 

Furmalameent, un n-uplet al pöö vess definii in tèrmin da cungjuunt par
(a1,a2,...,an)={a1,{a1,{a2,{a2,{a3,{a3,...,{an-1,{an-1,an}}...}}}}
u druvaant una definizziú  recürsiva :
 un 1-uplet (a1) al è  sémplismeent a1;
 si x al è  un n-uplet, alura  (x,an+1) (i.e. {x,{x,an+1}}) al è  un (n+1)-uplet.

Al è  assée fàcil da demustrá  che cheste definizziú i è equivalente, da tüta manera i cungjuunt utegnüü i è fisc difereent.

 Prugramazziú  

Un bell puu da lenguagg da prugramazziú i süporta i n-uplett cuma tiip da data, furmaa u bé d'ugett töcc da l’istess tiip u bé d'ugett da tiip difereent.

Ul lenguagg da programazziú  LISP al a druvaa, aj söö inizzi, la nuzziú  astrata da para par creá  tüte le suve strütüre da n-uplet e da liist, da manera similara à la definizziú  recürsiva precedenta.

 Vidée apó 
prudüit cartesià

Categuria:Teuria dei ensèm
Categuria:Infurmàtega